**D i s p o z i ț i a**

**nr. 300 din 29 iunie 2021**

**cu privire la constituirea comisiilor de concurs şi de soluţionare a contestaţiilor**

**pentru concursul de recrutare din data de 27.07.2021 pentru ocuparea unui post vacant la Serviciul SSM-PSI, Logistic**

Preşedintele Consiliului Judeţean Cluj,

Văzând referatul Direcţiei Generale Buget-Finanţe, Resurse Umane nr. 23223/28.06.2021 prin care se supune aprobării constituirea comisiilor de concurs şi de soluţionare a contestaţiilor la concursul de recrutare organizat în data de 27.07.2021pentru ocuparea unui post contractual vacant, de execuţie, de consilier, gradul profesional II la Serviciul SSM-PSI, Logistic;

În conformitate cu prevederile:

* art. 190 alin. (3), alin. (4), 191 alin. (1) lit. a) din Ordonanța de Urgență a Guvernului nr. 57/2019 privind Codul administrative, cu modificările și completările ulterioare;
* art. 8 din Anexa la H.G. nr. 286/2011 pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, cu modificările ulterioare şi completările ulterioare;
* Hotărârii Consiliului Județean Cluj nr. 200/30.10.2019 privind aprobarea organigramei şi a statului de funcții pentru Consiliul Județean Cluj, cu modificările și completările ulterioare;
* Hotărârii Consiliului Județean Cluj nr. 50/22.04.2021 privind aprobarea bugetului general propriu al Judeţului Cluj pe anul 2021;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e :**

**Art. 1.** Se constituie comisia de concurs la concursul de recrutare organizat în data de 27.07.2021, pentru ocuparea unui post contractual vacant, de execuţie, de consilier, gradul profesional II la Serviciul SSM-PSI, Logistic, cu următoarea componenţă:

Președinte: Șchiop Cristina, director general, Direcția Generală, Buget Finanțe, Resurse Umane;

Membru: Baicu Tănase, șef serviciu, Serviciul SSM-PSI, Logistic;

Membru: Sava Tudorel, consilier, Serviciul SSM-PSI, Logistic;

Secretariat: Tămaș Camelia, consilier, Serviciul Resurse Umane.

**Art. 2.** Se constituie comisia de soluţionare a contestaţiilor la concursul de recrutare organizat în data de 27.07.2021, pentru ocuparea unui post contractual vacant, de execuţie, de consilier, gradul profesional II la Serviciul SSM-PSI, Logistic, cu următoarea componență:

Președinte: Huldușan Lăcrimioara, șef serviciu, Serviciul Financiar-Contabil;

Membru: Tare Mirela, consilier, Serviciul Financiar-Contabil;

Membru: Miron Ciprian, consilier, Serviciul SSM-PSI, Logistic;

Secretariat: Tămaș Camelia, consilier, Serviciul Resurse Umane.

**Art. 3.** Cu ducerea la îndeplinire şi punerea în aplicare a prevederilor prezentei dispoziţii se încredinţează Direcţia Generală Buget-Finanţe, Resurse Umane prin Serviciul Resurse Umane.

**Art. 4.** Prezenta dispoziţie se comunică prin e-mail, persoanelor nominalizate la art. 1 - 2, Direcţiei Generale Buget-Finanţe, Resurse Umane, precum şi Prefectului Judeţului Cluj.

 **CONTRASEMNEAZĂ :**

 **P R E Ş E D I N T E, SECRETAR GENERAL AL JUDEŢULUI,**

 **Alin TIȘE**  **Simona GACI**